
Grozījumi Ministru kabineta 2019. gada 4. aprīļa rīkojumā Nr. 155 "Par visaptverošas valsts aizsardzības jautājumu koordinācijas darba grupu"
· Izdarīt Ministru kabineta 2019. gada 4. aprīļa rīkojumā Nr. 155 "Par visaptverošas valsts aizsardzības jautājumu koordinācijas darba grupu" (Latvijas Vēstnesis, 2019, 69. nr.; 2023, 122., 223. nr.) šādus grozījumus:
· 1. Izteikt 1. punktu šādā redakcijā:
· "1. Pamatojoties uz Nacionālās drošības likuma 23. panta 2. daļas 7. punktu,  Ministru prezidentam vadīt un koordinēt visaptverošas valsts aizsardzības sistēmas ieviešanu Latvijā."
· 2. Izteikt 2. punktu šādā redakcijā:
· "2. Lai veicinātu nozaru ministriju vienotu izpratni par visaptverošu valsts aizsardzību stratēģiskā līmenī un sadarbību, izveidot visaptverošas valsts aizsardzības jautājumu koordinācijas darba grupu (turpmāk – darba grupa) šādā sastāvā:
· 2.1. Ministru prezidents (darba grupas vadītājs);
· 2.2. aizsardzības ministrs;
· 2.3. ārlietu ministrs;
· 2.4. ekonomikas ministrs;
· 2.5. finanšu ministrs;
· 2.6. iekšlietu ministrs;
· 2.7. izglītības un zinātnes ministrs;
· 2.8. klimata un enerģētikas ministrs;
· 2.9. kultūras ministrs;
· 2.10. labklājības ministrs;
· 2.11. satiksmes ministrs;
· 2.12. tieslietu ministrs;
· 2.13. veselības ministrs;
· 2.14. viedās administrācijas un reģionālās attīstības ministrs;
· 2.15. zemkopības ministrs;
· 2.16. Valsts kancelejas direktors;
· 2.17. Krīzes vadības centra vadītājs."
· 3. Izteikt 3.3. apakšpunktu šādā redakcijā:
· "3.3. ne retāk kā reizi gadā iesniegt Ministru kabinetam informāciju par visaptverošas valsts aizsardzības sistēmas ieviešanas gaitu."
· 4. Izteikt 6. punktu šādā redakcijā:
· "6. Darba grupas sekretariāta funkcijas veic Krīzes vadības centrs."

